PODIJELJENI PRAŠCI

PULVERES DIVISI

-su dozirani pripravci lijekova, koji se primjenjuju peroralno, a resorbiraju se pretežno u želucu. Sadrže ljekovite tvari jakog i vrlo jakog djelovanja. Lijek je podijeljen na doze tj. količine koje pacijent uzima odjednom.

IZRADA PODIJELJENIH PRAŠAKA

Izrađuju se uz dodatak pomoćnih tvari kao jednolični prašci mase od oko 0,5 grama. Ljekovite tvari i pomoćna sredstva jednolično se izmiješaju i smjesa se podijeli na propisani broj prašaka. Svaka doza se ne važe, već se izvaže količina prašaka za 10 doza pa se ova količina prašaka podijeli u 10 pojedinačnih doza od oka pomoću plastičnih kartica. Doziranje se može provoditi pomoću škara-žlica kod kojih se može mijenjati volumen žlice. Ako pojedinačna doza praška prelazi 1 gram, potrebno je vagati svaki prašak posebno.

Ako je masa pojedinog praška manja od 0,3 grama, dodaje se indiferentno sredstvo kako bi se povećao volumen takvih prašaka. Ako nije drugačije propisano, kao sredstvo za nadopunjavanje se koristi laktoza.

METODE PROPISIVANJA PODIJELJENIH PRAŠAKA:

1. METODA DIVIZIJE

-na receptu je propisana ukupna količina jedne ili više tvari koje treba podijeliti na određeni broj doza.

Subscriptio glasi: Div. in dos.aeq. No (divide in doses aequales=podijeli u jednake dijelove)

Rp.

Coffeini 0,6

Lactosi ad 3

M.f.pulv.

Div.in dos.aeq.No VI

S. 3 x 1 prašak

m (VI prašaka) =3 g (0,6 g kofeina + 2,4 g laktoze)

m (I praška) = 0,5 g (0,1 g kofeina + 0,4 g laktoze)

1. METODA DISPENZIJE

-na receptu je propisana količina jedne ili više tvari za samo 1 prašak. Ova se količina mora množiti s brojem propisanih prašaka pa subscriptio glasi:

D.t.d.No (dentur tales doses=neka se dade takvih doza).

Rp.

Coffeini 0,1

Lactosi ad 0,5

M.f.pulv.

D.t.dos.No VI

S. 3 x 1 prašak

ISPITIVANJE PODIJELJENIH PRAŠAKA:

-moraju imati jednoličan izgled, ispituju se na sadržaj ljekovitih tvari i variranje mase prema propisima farmakopeje

IZDAVANJE PODIJELJENIH PRAŠAKA:

-pune se u papirnate kapsule ovisno o svojstvima ljekovitih tvari

Najčešće su to kapsule od glatkog bijelog papira(charta papiracea). Kod higroskopnih i lako hlapljivih tvari koriste se kapsule od voštanog papira(charta cerata seu paraffinata).

Škrobne kapsule(capsulae amilaceae) i želatinozne kapsule(capsulae galatinosae) koriste se kod tvari neugodnog okusa i mirisa, obojenih tvari.,